🚍 El transport públic continuarà sent gratuït per als joves durant tot el 2025
16 de Gener de 2025

El Consell ha anunciat la pròrroga de la gratuïtat del transport públic per a menors de 31 anys durant tot l'any 2025.

✅ Esta mesura beneficia a milers de joves de la nostra localitat, permetent-los moure de manera sostenible i econòmica en Metrovalencia, Metrobús, EMT i Renfe-Rodalia.

🔄 Quant al procés de renovació, la Conselleria de Medi Ambient, Infraestructures i Territori ha precisat que els actuals titulars de l'abonament no necessiten realitzar cap tràmit durant les primeres setmanes de la pròrroga aprovada per la Generalitat. No obstant això, en els pròxims mesos sí que serà necessària una actualització de la targeta per part dels usuaris joves.

📌 Com sol·licitar l'abonament gratuït?

Les persones menors de 31 anys que encara no disposen d'aquest abonament poden sol·licitar-lo a través de la pàgina web de l'Autoritat de Transport Metropolità de València, Metrovalencia i TRAM d'Alacant, en l'apartat de cita prèvia.